Тинникова, Тамара
Тамара Тинникова (ашшĕ ечĕпе епле чĕнмелли паллă мар, мартăн 27-мĕшĕ,  1986, Красноярск), — çыравçă, сăвăсем çырать,  «Больше чем… Исповедь эмоционального мазохиста»  кĕнекешĕн (2018) авторĕ, Раççей çыравçисен пĕрлĕхĕ сĕнÿпе тухнă хыççăн,  Раççей Федерацийĕн Культура министăрлăхĕн патшалăх стипендиачĕ пулса тăнă. 2004-2006-мĕш çулсенче Красноярскри çамрăксен  МоПС поэзи студине (Красноярск) ертсе пынă. Хальхи вăхăтра Мускавра пурăнать. Ăнланулăх академийĕн маçтăрĕ тата тĕп редакторĕ.

Кунçул тата пултарулăх
Красноярск хулинче çуралса ÿснĕ. Амăшĕ Чăваш Енти Муркаш районĕнчи Калайкассинче çуралса ÿснĕ чăваш, ашшĕ хакас. Красноярскрах  В.П. Астафьев ячĕллĕ педагогика университетне пĕтернĕ (2008). Сăвăсем тата проза  Красноярскра пичетленнĕ:  «Первый шаг» (2004), «Нужные люди» (2006), «Студенческий коктейль» (2009) пухăсенче, «Русло» (2005) альманахра, «День и Ночь» литература журналĕнче (2005), «Литературный Красноярск» хаçатра (2006, 2007), çавăн пекех  «Юрта» альманахра (Абакан хули, 2017, 2018, 2019, 2020). Ятран тухнă кĕнеке те пур:   «Больше чем… Исповедь эмоционального мазохиста» (2018)

Асăрхавсем

Каçăсем 
 В драконьей коже и вне времени...
 наш конкурс
 Тинникова Тамара — Журнальный мир.

Чăваш тĕнчипе çыхăннă вырăс çыравçисем